REGLEMENT FOR FINANSFORVALTNING

HP | [Firmaadresse]

#### REGLEMENT FOR FINANSFORVALTNING

[Innholdsfortegnelse](#_Toc252867750)

[[1. Finansreglementets virkeområde 2](#_Toc252867750)](#_Toc494104397)

[[1.1 Hensikten med reglementet 2](#_Toc252867750)](#_Toc494104398)

[[1.2 Hvem reglementet gjelder for 2](#_Toc252867750)](#_Toc494104399)

[[2. Hjemmel og gyldighet 2](#_Toc252867750)](#_Toc494104400)

[[2.1 Hjemmel 2](#_Toc252867750)](#_Toc494104401)

[[2.2 Gyldighet 2](#_Toc252867750)](#_Toc494104402)

[[3. Forvaltning og forvaltningstyper 2](#_Toc252867750)](#_Toc494104403)

[[4. Formålet med kommunens finansforvaltning 3](#_Toc252867750)](#_Toc494104404)

[[5. Generelle rammer og begrensninger 3](#_Toc252867750)](#_Toc494104405)

[[6. Forvaltning av ledig likviditet og andre midler beregnet for driftsformål 3](#_Toc252867750)](#_Toc494104406)

[[6.1. Innskudd i bank 4](#_Toc252867750)](#_Toc494104407)

[[6.2. Rapportering 4](#_Toc252867750)](#_Toc494104408)

[[7. Forvaltning av kommunens gjeldsportefølje og øvrige finansieringsavtaler 4](#_Toc252867750)](#_Toc494104409)

[[7.1. Vedtak om opptak av lån 4](#_Toc252867750)](#_Toc494104410)

[[7.2. Fullmakter til rådmannen 4](#_Toc252867750)](#_Toc494104411)

[[7.3.  Valg av låneinstrumenter 4](#_Toc252867750)](#_Toc494104412)

[[7.4. Tidspunkt for låneopptak 5](#_Toc252867750)](#_Toc494104413)

[[7.5. Konkurrerende tilbud 5](#_Toc252867750)](#_Toc494104414)

[[7.6. Valg av rentebindingsperiode – bruk av sikringsinstrumenter 5](#_Toc252867750)](#_Toc494104415)

[[7.7. Størrelse på enkeltlån – spredning av låneopptak 5](#_Toc252867750)](#_Toc494104416)

[[7.8. Rapportering 5](#_Toc252867750)](#_Toc494104417)

[[8. Forvaltning av kommunens langsiktige finansielle aktiva 6](#_Toc252867750)](#_Toc494104418)

[[9. Konstatering av avvik og vurdering og kvalitetssikring av finansiell risiko 6](#_Toc252867750)](#_Toc494104419)

[[9.1 Konstatering av avvik 6](#_Toc252867750)](#_Toc494104420)

[[9.2 Risikovurderinger 6](#_Toc252867750)](#_Toc494104421)

[[9.3 Kvalitetssikring 6](#_Toc252867750)](#_Toc494104422)

# 

# 1. Finansreglementets virkeområde

## 

## 1.1 Hensikten med reglementet

Reglementet skal gi rammer og retningslinjer for kommunens finansforvaltning. Reglementet utgjør en samlet oversikt over de rammer og begrensninger som gjelder, og underliggende fullmakter/instrukser/rutiner skal hjemles i reglementet. Reglementet definerer de avkastnings- og risikonivå som er akseptable for plassering og forvaltning av likvide midler og midler beregnet for driftsformål, opptak av lån/gjeldsforvaltning og plassering og forvaltning av langsiktige finansielle aktiva.

## 1.2 Hvem reglementet gjelder for

Reglementet gjelder for Berlevåg kommune. Reglementet gjelder også for virksomhet i kommunale foretak etter kommuneloven kapittel 11 og interkommunalt samarbeid etter kommuneloven kapittel 5 der Berlevåg er vertskommune. I den grad disse virksomhetene har en egen finansforvaltning skal denne utøves i tråd med dette reglementet.

# 

# 2. Hjemmel og gyldighet

## 2.1 Hjemmel

Dette reglementet er utarbeidet på bakgrunn av:

* Lov om kommuner og fylkeskommuner av 25. september 1992, kapittel 9 (LOV-1992-09-25-107)
* Forskrift om kommuners og fylkeskommuners finansforvaltning fastsatt av KRD 9. juni 2009 (FOR 2009-06-09 nr. 635). Endret ved forskrift 1 nov 2016 nr. 1428

## 2.2 Gyldighet

* Reglementet erstatter tidligere reglement og trer i kraft fra og med 1. november 2017.  Finansreglementet skal vedtas minst én gang i hver kommunestyreperiode.
* Dette reglementet erstatter alle tidligere regler og instrukser som kommunestyret eller annet politisk organ har vedtatt for Berlevåg kommunes finansforvaltning.

# 3. Forvaltning og forvaltningstyper

I samsvar med bestemmelsene i forskriften om kommuners og fylkeskommuners finansforvaltning skal reglementet omfatte forvaltningen av alle kommunens finansielle aktiva (plasseringer) og passiva (rentebærende gjeld). Gjennom dette finansreglementet er det vedtatt målsettinger, strategier og rammer for:

* Forvaltning av ledig likviditet og andre midler beregnet for driftsformål
* Forvaltning av kommunens gjeldsportefølje og øvrige finansieringsavtaler.

Det er ikke utarbeidet målsettinger, strategier eller rammer for plassering og forvaltning av langsiktige finansielle aktiva da kommunen pr. dags dato ikke har langsiktige finansielle plasseringer, jfr. pkt. 8.

# 4. Formålet med kommunens finansforvaltning

Finansforvaltningen har som overordnet formål å sikre en *rimelig avkastning* samt *stabile* og *lave netto finansieringskostnader* for kommunens aktiviteter innenfor *definerte risikorammer*.

Dette søkes oppnådd gjennom følgende delmål:

* Kommunen skal til enhver tid ha likviditet (inkludert trekkrettigheter)til å dekke løpende forpliktelser.
* Plassert overskuddslikviditet skal over tid gi en god og konkurransedyktig avkastning innenfor definerte krav til likviditet og risi­ko, hensyntatt tidsperspektiv på plasseringene.
* Lånte midler skal over tid gi lavest mulig totalkostnad innenfor definerte krav til refinansieringsrisiko og renterisiko, hensyntatt behov for forutsigbarhet i lånekostnader.

# 5. Generelle rammer og begrensninger

* Kommunestyret skal selv gjennom fastsettelse av dette finansreglement, ta stilling til hva som er tilfredsstillende avkastning og vesentlig finansielle risiko, jfr. kommunelovens § 52.
* Reglementet skal baseres på kommunens egen kunnskap om finansielle markeder og instrumenter.
* Kommunestyret skal ta stilling til prinsipielle spørsmål om finansforvaltningen.  Det påligger rådmannen en selvstendig plikt til å utrede og legge frem saker for kommunestyret som anses som prinsipielle.
* Rådmannen skal fortløpende vurdere egnetheten av reglementets forskjellige rammer og begrensninger, og om disse på en klar og tydelig måte sikrer at kapitalforvaltningen utøves forsvarlig i forhold til de risikoer kommunen er eksponert for.
* Rådmannen gis fullmakt til å inngå avtaler i overensstemmelse med dette reglementet.
* Rådmannen skal, med hjemmel i dette finansreglement, utarbeide nødvendige fullmakter/instrukser/rutiner for de enkelte forvaltningsformer som er i overensstemmelse med kommunens overordnede økonomibestemmelser.
* Finansielle instrumenter og/eller produkter som ikke er eksplisitt tillatt brukt gjennom dette reglementet, kan ikke benyttes i kommunens finansforvaltning.

Konkrete rammer for forvaltning av henholdsvis kommunens midler til driftsformål (inkl. ledig likviditet) og gjeldsporteføljen omtales i fortsettelsen hver for seg.

# 6. Forvaltning av ledig likviditet og andre midler beregnet for driftsformål

Kommunens midler til driftsformål (herunder ledig likviditet) skal plasseres i bankinnskudd. Alle plasseringer skal gjøres i norske kroner (NOK).

Kommunen kan inngå rammeavtale for å ivareta det løpende behov for banktjenester. Ved valg av hovedbankforbindelse stilles det krav om minimum internasjonal kredittrating A- eller tilsvarende kredittvurdering. Det kan gjøres avtale om trekkrettighet.

Ledig likviditet og andre midler beregnet for driftsformål, utover hva som trengs til dekning av kommunens løpende forpliktelser de nærmeste 3 måneder, kan plasseres etter følgende retningslinjer:

## 6.1. Innskudd i bank

For bankinnskudd gjelder følgende begrensninger:

1. Tidsbinding kan ikke avtales for en periode på mer enn 6 måneder.
2. Et enkelt innskudd med tidsbinding kan ikke utgjøre mer enn **NOK 1 mill.**

## 6.2. Rapportering

Rådmannen skal i forbindelse med kvartalsrapportering per 30. april og per 31. august, legge frem rapporter for kommunestyret som viser status for forvaltningen av ledig likviditet og andre midler beregnet for driftsformål.  I tillegg skal rådmannen etter årets utgang legge frem en rapport for kommunestyret som viser utviklingen gjennom året og status ved utgangen av året.

Rapporten skal minimum angi følgende:

* Fordeling på de ulike plasseringsalternativer/typer aktiva i kroner (markedsverdier) og i prosent av de samlede midler til driftsformål
* Egne rentebetingelser sammenlignet med markedsrenter
* Rådmannens kommentarer knyttet til sammensetning, rentebetingelser/avkastning, vesentlige markedsendringer og endring i risikoeksponering
* Rådmannens beskrivelse og vurdering av avvik mellom faktisk forvaltning og risikorammene i finansreglementet

# 7. Forvaltning av kommunens gjeldsportefølje og øvrige finansieringsavtaler

## 7.1. Vedtak om opptak av lån

Kommunestyret fatter vedtak om opptak av nye lån i budsjettåret.

## 7.2. Fullmakter til rådmannen

Med utgangspunkt i kommunestyrets vedtak skal rådmannen gjennomføre låneopptak, herunder godkjenning av lånevilkår (avdragstid og rentebetingelser). Rådmannen delegeres myndighet til å underskrive lånedokumentene. Kommunens innlån skal for øvrig forvaltes etter de retningslinjer som framgår av dette reglementet og i tråd med bestemmelsene i Kommunelovens § 50 om låneopptak.

Det kan også tas opp lån til refinansiering av eksisterende gjeld.

## 7.3.  Valg av låneinstrumenter

Det kan kun tas opp lån i norske kroner.

Lån kan tas opp som direkte lån i offentlige og private finansinstitusjoner, samt i livselskaper.

Finansiering kan også skje gjennom finansiell leasing.

## 7.4. Tidspunkt for låneopptak

Låneopptakene skal vurderes opp mot likviditetsbehov, vedtatt investeringsbudsjett, forventninger om fremtidig renteutvikling og generelle markedsforhold.

## 7.5. Konkurrerende tilbud

Låneopptak skal søkes gjennomført til markedets gunstigste betingelser. Lov og forskrift om offentlige anskaffelser (LOV-1999-07-16-69; FOR 2012-06-08-499) følges.

Prinsippet kan fravikes ved låneopptak i statsbank (f.eks. startlån i Husbanken).

## 7.6. Valg av rentebindingsperiode – bruk av sikringsinstrumenter

Styring av låneporteføljen skal skje ved å optimalisere låneopptak og rentebindingsperiode i forhold til oppfatninger om fremtidig renteutvikling og innenfor et akseptabelt risikonivå gitt et overordnet ønske om forutsigbarhet og stabilitet i lånekostnader.

Forvaltningen skal legges opp i henhold til at refinansieringsrisikoen skal reduseres ved å spre tidspunkt for renteregulering/forfall.

Forvaltningen skal legges opp i henhold til følgende;

1. Refinansieringsrisikoen skal reduseres ved å spre tidspunkt for renteregulering/forfall
2. Gjennomsnittlig gjenværende rentebinding (durasjon – vektet rentebindingstid) på samlet rentebærende gjeld skal til enhver tid være mellom 1 og 5 år.
3. Eventuell rentebinding vurderes fortløpende ut fra markedssituasjonen, men hovedregelen er at minimum 20 % av gjeldsporteføljen skal ha fast rente (rentebinding 1 til 10 år).

## 7.7. Størrelse på enkeltlån – spredning av låneopptak

Forvaltningen legges opp i henhold til følgende:

1. Låneporteføljen skal bestå av færrest mulig lån, dog slik at refinansieringsrisikoen ved ordinære låneforfall begrenses.
2. Under ellers like forhold vil det være formålstjenlig at kommunen fordeler låneopptakene på flere långivere.

## 7.8. Rapportering

Rådmannen skal i forbindelse med tertialrapportering per 30. april og per 31. august rapportere på status for gjeldsforvaltningen.  I tillegg skal rådmannen etter årets utgang rapportere til kommunestyret med hensyn på utviklingen gjennom året og status ved utgangen av året.

For gjeldsforvaltningen skal det rapporteres om følgende:

* Opptak av nye lån (inkl. avtaler om finansiell leasing) så langt i året
* Refinansiering av eldre lån så langt i året
* Sammensetning av låneporteføljen fordelt på de ulike typer passiva (i NOK og %)
* Løpetid for passiva og gjennomsnittlig rentebinding. Det skal rapporteres på verdien av lån som forfaller og som må refinansieres innen 12 måneder.
* Egne rentebetingelser sammenlignet med pt-rente og 3 mnd. NIBOR i rapporteringsperioden
* Rådmannens kommentarer knyttet til endring i risikoeksponering, gjenværende rentebinding og rentebetingelser i forhold til kommunens økonomiske situasjon og situasjonen i lånemarkedet, samt forestående finansierings-/refinansieringsbehov
* Rådmannens beskrivelse og vurdering av avvik mellom faktisk forvaltning og risikorammene i finansreglementet

# 8. Forvaltning av kommunens langsiktige finansielle aktiva

Berlevåg kommune har per dags dato ingen langsiktige finansielle plasseringer. Dersom det blir aktuelt for ommunen å foreta slike langsiktige finansielle plasseringer, må finansreglementet endres og vedtas i kommunestyret på nytt.

# 

# 9. Konstatering av avvik og vurdering og kvalitetssikring av finansiell risiko

### 9.1 Konstatering av avvik

Ved konstatering av avvik mellom faktisk finansforvaltning og finansreglementets rammer, skal slikt avvik umiddelbart lukkes. Avviket slik det har fremstått, og eventuelt økonomisk konsekvens av avviket dersom dette er større enn kr 100.000, skal uten ugrunnet opphold rapporteres til kommunestyret sammen med forslag til rutineendringer som vil redusere sannsynligheten for slikt avvik i fremtiden.

Dersom den konstaterte økonomiske konsekvens av avviket er mindre enn kr 500.000, kan slik rapportering utestå til neste ordinære finansrapportering til kommunestyret.

### 9.2 Risikovurderinger

Det skal til hver rapportering til kommunestyret gjøres følgende risikovurdering:

1. Renterisikoen for plasseringer av ledig likviditet og andre midler beregnet for driftsformål og gjeldsporteføljen sett i sammenheng,
   * + En ”netto” gjeldsbetraktning som viser kommunens renterisiko angitt i NOK ved en 1 % andel generell endring i rentekurven.

### 9.3 Kvalitetssikring

Finansforskriften pålegger kommunestyret å la uavhengig kompetanse vurdere om finansreglementet legger rammer for en finansforvaltning som er i tråd med kommunelovens regler og reglene i finansforskriften.  I tillegg skal uavhengig kompetanse vurdere rutinene for vurdering og håndtering av finansiell risiko, og rutiner for å avdekke avvik fra finansreglementet.

Rådmannen pålegges ansvar for at slike vurderinger innhentes eksternt eller gjennom kommunerevisjonen.

Kvalitetssikring av finansreglementet skal finne sted ved hver endring av reglementet, og før kommunestyret vedtar nytt endret finansreglement.